“ธปท.” คาดแบงก์เบิกเงินสดสำรองปีใหม่ แค่ 1.2 แสนลบ. ลดลง 5% เหตุคนใช้จ่ายน้อย กังวลโควิด
"ธปท." คาดแบงก์เบิกเงินสดสำรองปีใหม่ แค่ 1.2 แสนลบ. ลดลง 5% เหตุคนใช้จ่ายน้อย กังวลโควิด
"ธปท." คาดแบงก์เบิกเงินสดสำรองปีใหม่ แค่ 1.2 แสนลบ. ลดลง 5% เหตุคนใช้จ่ายน้อย กังวลโควิด
24 ธ.ค. 2563

นายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงสิ้นเดือนธ.ค.63 และช่วงเทศกาลปีใหม่ 64 ซึ่งประชาชนมีความต้องการใช้ธนบัตรในระดับสูงกว่าปกตินั้น ธปท. ได้พิจารณาปัจจัยทางเศรษฐกิจ รวมถึงสถานการณ์โควิด-19 ซึ่งมีผลกระทบต่อการใช้จ่ายของประชาชน
โดยประมาณการว่าธนาคารพาณิชย์จะมีการเบิกจ่ายธนบัตรจาก ธปท.ในช่วง 1 สัปดาห์ก่อนเทศกาลปีใหม่ 64 เป็นมูลค่าสุทธิประมาณ 120,000 ล้านบาท ลดลง 5% จากปีที่ผ่านมา เนื่องจากความกังวลต่อสถานการณ์โควิด-19 ที่อาจกระทบต่อภาคการท่องเที่ยวที่ชะลอตัวลง และการจับจ่ายใช้สอยโดยรวม
ทั้งนี้ ยืนยันว่า ธปท.ได้เตรียมสำรองธนบัตรชนิดราคาต่าง ๆ เพื่อรองรับความต้องการไว้อย่างเพียงพอ